== Religion ==
Abkhaserne opdeles religiøst overvejende i [[ortodokse kristne]] og [[sunnimuslim]]ske samfund, men indenlandske religiøse traditioner har også været stærke. Kristendommen introduceredes i Abkhasien i 500-tallet af den [[byzantinsk]]e kejser [[Justinian 1.|Justinian I]] og forstærkedes yderligere af de georgiske konger i middelalderen. Den osmanniske magtovertagelse i 1500-tallet og pres fra de islamiske [[adygéere]] nord fra medførte en nedgang i kristendommens udbredelse i området, som fortrinsvis var muslimsk frem til 1860-tallet, da de store udvandringer bragte de kristne i majoritet.
Kultur